16.6.2023
FI
Euroopan unionin virallinen lehti
C 214/27 Keskiviikko 18. tammikuuta 2023
— ottaa huomioon Euroopan rauhanrahaston perustamisesta ja päätöksen (YUTP) 2015/528 kumoamisesta 22. maaliskuuta 2021 annetun neuvoston päätöksen (YUTP) 2021/509 (3), — ottaa huomioon neuvoston 16. joulukuuta 2021 antamat päätelmät koronaviruspandemiasta, kriisinhallinnasta ja kriisinkestävyydestä, turvallisuudesta ja puolustuksesta, muuttoliikkeen ulkoisista näkökohdista ja ulkosuhteista, — ottaa huomioon 23. marraskuuta 2022 antamansa suosituksen neuvostolle, komissiolle ja komission varapuheen­ johtajalle / unionin ulkoasioiden ja turvallisuuspolitiikan korkealle edustajalle EU:n uudesta laajentumisstrategiasta (4), — ottaa huomioon Naton-maiden valtion- ja hallitusten johtajien Madridissa 29. kesäkuuta 2022 pidetyssä Naton huippukokouksessa hyväksymän Naton strategisen konseptin 2022, — ottaa huomioon 31. lokakuuta 2000 annetun YK:n turvallisuusneuvoston päätöslauselman 1325, jolla perustettiin naisia, rauhaa ja turvallisuutta koskeva toimintaohjelma, — ottaa huomioon 25. marraskuuta 2020 annetun komission varapuheenjohtajan / unionin ulkoasioiden ja turvallisuus­ politiikan korkean edustajan ja komission yhteisen tiedonannon sukupuolten tasa-arvon edistämistä koskevasta kolmannesta EU:n toimintasuunnitelmasta (GAP III) – kunnianhimoinen ohjelma sukupuolten tasa-arvon ja naisten vaikutusvallan lisäämiseksi EU:n ulkoisissa toimissa (JOIN(2020)0017), — ottaa huomioon 14. joulukuuta 2022 antamansa päätöslauselman mahdollisuuksista toteuttaa Israelin ja Palestiinan kahden valtion ratkaisu (5), — ottaa huomioon Eurooppa-neuvoston puheenjohtajan, komission puheenjohtajan 10. tammikuuta 2023 allekirjoittaman yhteisen julistuksen EU:n ja Naton yhteistyöstä,
ja
Naton
pääsihteerin
— ottaa huomioon työjärjestyksen 54 artiklan, — ottaa huomioon perussopimus-, työjärjestys- ja toimielinasioiden valiokunnan lausunnon, — ottaa huomioon ulkoasiainvaliokunnan mietinnön (A9-0292/2022), A. ottaa huomioon, että Venäjän federaation provosoimaton ja perusteeton sotilaallinen hyökkäys Ukrainaa vastaan Valko-Venäjän Lukašenkan hallinnon tuella on tuonut sodan takaisin Euroopan mantereelle ja aiheuttanut vakavaa tuhoa ja kärsimystä; ottaa huomioon, että Venäjä on tehnyt sotarikoksia Ukrainaa vastaan; toteaa, että kaikki tämä uhkaa nyt ja jatkossa Euroopan ja koko maailman turvallisuutta; ottaa huomioon, että Venäjä on uhannut ydinaseilla; ottaa huomioon, että maailmanlaajuisiin toimitusketjuihin on kohdistunut kielteisiä vaikutuksia ja elintarviketurva on heikentynyt useilla maailman alueilla; ottaa huomioon, että Venäjän laiton hyökkäys Ukrainaan on aiheuttanut taloudellista epävarmuutta, johtanut energian hintojen jyrkkään nousuun, pahentanut ilmastohätätilaa ja voi horjuttaa merkittävästi monien jäsenvaltioiden ja kolmansien maiden, erityisesti Länsi-Balkanilla sijaitsevien ja itäisen kumppanuuden maiden, vakautta ja on siksi muuttanut huomattavasti EU:n yhteisen ulko- ja turvallisuuspolitiikan geopoliittista toimintaympäristöä; ottaa huomioon, että hyökkäyssota Ukrainaa vastaan oli osa Putinin suunnitelmaa muuttaa euroatlanttista turvallisuusarkkitehtuuria; ottaa huomioon, että tämä suunnitelma on torjuttu Ukrainan armeijan sankarillisen puolustuksen ansiosta; ottaa huomioon, että EU ei ole vuoden 2014 jälkeen pystynyt hyödyntämään täysimääräisesti yhteisen turvallisuus- ja puolustuspolitiikkansa (YTPP) välineitä tukeakseen tehokkaasti Ukrainan taistelua Venäjää vastaan, vaikka tänä vuonna on nähtävissä joitakin parannuksia; katsoo, että EU:n on kehitettävä edelleen valmiuksiaan ja vahvistettava poliittista tahtoaan taata turvallisuus lähinaapurustossaan, jotta sitä voitaisiin pitää menestyksekkäänä ja uskottavana maailmanlaajuisena toimijana; B. toteaa, että itäiset naapurimaat ja Länsi-Balkanin maat tarvitsevat rauhanomaista konfliktinratkaisua, vakauden ja turvallisuuden parantamista sekä enemmän keskinäistä yhteistyötä; ottaa huomioon, että Venäjän hyökkäys Ukrainaan ja tämän hyökkäyksen mahdollinen leviäminen naapurimaihin uhkaavat suuresti näiden alueiden turvallisuutta; ottaa huomioon, että EU:n välittömän naapurialueen epävakaus uhkaa EU:n vakautta, rauhaa ja turvallisuutta;
(3) (4) (5)
EUVL L 102, 24.3.2021, s. 14.
Hyväksytyt tekstit, P9_TA(2022)0406.
Hyväksytyt tekstit, P9_TA(2022)0443.